wickkiey/tamil-wikipedia-markdown huggingface dataset:
# சமூகத்தில் பெண்ணிய விளைவுகள்

பெண்ணிய இயக்கம் மேற்கத்திய சமூகத்தில் பெண்களை அதிக அளவில் கல்வி கற்பதற்கான வாய்ப்புகளை ஏற்படுத்தச் செய்தல்; ஆண்களுக்கு இணையான ஊதியம்; விவாகரத்து நடவடிக்கைகளைத் தொடங்குவதற்கான உரிமை; கருத்தரித்தல் தொடர்பான தனிப்பட்ட முடிவுகளை எடுக்கும் பெண்களின் உரிமை ( கருத்தடை மற்றும் கருக்கலைப்பு அணுகல் உட்பட); மற்றும் சொத்து உரிமை , பெண்களின் வாக்குரிமை உட்பட பல மாற்றத்தை ஏற்படுத்தியுள்ளது. ஆர்வர்டு உளவியல் பேராசிரியர் ஸ்டீவன் பிங்கர், பெண்ணியம் ஆண்களுக்கு எதிரான குடும்ப வன்முறையைக் குறைத்துள்ளது, என்றும் பெண்ணிய நடவடிக்கைகளால் ஒரு பெண் தங்களுக்குத் தெரிந்த நபர்களால் கொல்லப்படுவதற்கான வாய்ப்பு ஆறு மடங்கு குறைந்துள்ளது என்றும் கூறியுள்ளார். எவ்வாறாயினும், நான்காவது அலைப் பெண்ணியம் ஆண் வன்முறைகளை அதிகரிக்கச் செய்வதாகவும், பெண்களின் உரிமைகளுக்கு எதிரான விதத்திலும் அமைந்ததால் இது பெண்ணிய நடவடிக்கைகளின் பின்னடைவாகவே பார்க்கப்படுகிறது.  

## பெண்களின் உரிமை

1960 களில் இருந்து, பெண்கள் விடுதலை இயக்கம் பெண்களின் உரிமைகளுக்காக பிரச்சாரம் செய்தது, ஆண்களுக்கு இணையான ஊதியம், சட்டத்தில் சம உரிமைகள் மற்றும் அவர்களது குடும்பங்களை திட்டமிடுவதற்கான சுதந்திரம் ஆகிய பல உரிமைகளுக்காகப் போராடியது.இதில் சில வெற்ற்களும் சில தோல்விகளையும் அடைந்து ஒரு கலவையான வெற்றியினையே கொடுத்தது. பெண்களின் உரிமைகள் பற்றிய கருத்துக்களுடன் தொடர்புடைய பொதுவான சிக்கல்கள் என்பது, ஒருங்கமைவுக் கட்டுப்பாடு மற்றும் தன்னாட்சி உரிமை மட்டுமல்லாது; வாக்களிக்க (உலகளாவிய வாக்குரிமை); பொது அலுவலக உரிமையாளராக; பணி செய்ய; நியாயமான ஊதியம் அல்லது சம ஊதியம்; சொந்தமான சொத்து வைத்துக் கொள்ள; கல்விக்கு; இராணுவத்தில் பணியாற்ற; சட்ட ஒப்பந்தங்களில் நுழைய; மற்றும் திருமண உரிமை, பெற்றோர் மற்றும் மத உரிமைகள் ஆகிய பல உரிமைகளைப் பெறுவதினை உள்ளடக்கியது ஆகும். சிறுவர்களுடனான பாலியல் முறைகேட்டில் இருந்து பெண்கள் மற்றும் சிறுமிகளைப் பாதுகாக்க பெண்ணியவாதிகள் பணியாற்றியுள்ளனர், சிறுமிகள் மிகவும் இளமையாக இருந்தபோது கூட பெண்கள் ஆண்களுடன் உடலுறவு கொள்ள வேண்டும் என்ற முந்தைய நம்பிக்கையினை இவர்கள் எதிர்த்துப் போராடினர்.  

இங்கிலாந்தில், சட்ட சமத்துவத்திற்கு ஆதரவாக ஒரு பொது கருத்து வேகம் பெற்றது, நவீன இயக்கத்தின் போது, இரு உலகப் போர்களிலும் ஆண்களைப் போலவே பெண்களும் தங்களது பங்களிப்புகளை வழங்கினர். 1960 களில், நாடாளுமன்ற உறுப்பினர் வில்லி ஆமில்டன் ஆவ்ர்களின் குழுவானது வேலைவாய்ப்பில் சம உரிமை, ஒரே வேலை ஒரே கூலி எனும் மசோதா, பாலியல் உறவில் பாரபட்சத்திற்கு எதிரான மசோதா, 1973 ஆம் ஆண்டின் பச்சை அறிக்கை ஆகிய மசோதாக்களை சட்ட ரீதியிலாக பெண்களுக்கு உரிமை பெற்றுத் தரும் விதத்தில் சமர்ப்பித்தது. அதற்கு முன்னதாக 1975 வரை முதல் பிரித்தானிய பாலின பாகுபாடு சட்டம், சம ஊதிய சட்டம் மற்றும் சம வாய்ப்புகள் ஆணையம் ஆகியன நடைமுறைக்கு வந்தது. இங்கிலாந்து அரசாங்கத்தின் ஊக்கத்துடன், EEC இன் பிற நாடுகள் விரைவில் ஐரோப்பிய சமூகம் முழுவதும் பாகுபாடு காட்டும் சட்டங்கள் படிப்படியாக நீக்கப்படுவதை உறுதி செய்வதற்கான ஒப்பந்தத்துடன் இதைப் பின்பற்றின.  

அமெரிக்காவில், அனைத்து பெண்களுக்கும் சமத்துவத்தை ஏற்படுத்த 1966 ஆம் ஆண்டில் பெண்களுக்கான தேசிய அமைப்பு சம உரிமை திருத்தத்திற்கு ( ERA ) போராடிய ஒரு முக்கியமான குழுவாகும். இந்தச் சட்டத்தின் மூலம் பாலியல் உறவில் சம உரிமை பெண்களுக்கு வழங்கப்படுவதனை எந்த மாநிலமும் மற்க்கவோ அல்லது உரிமைகளைக் குறைக்கவோ கூடாது என்று கூறியுள்ளது.
# பெண்ணிய இயக்கம்


**பெண்ணிய இயக்கம்** ( Feminist movement **பெண்கள் இயக்கம்** அல்லது **பெண்ணியம் என்றும் அழைக்கப்படுகிறது** ) என்பது ஆண்களுக்கும் பெண்களுக்கும் இடையிலான சமத்துவமின்மையால் உருவாக்கப்பட்ட பெண்களின் பிரச்சினைகளை சீர்திருத்தம் செய்யும் நோக்கில் நடைபெற்ற தொடர்ச்சியான சமூக இயக்கங்கள் மற்றும் அரசியல் பிரச்சாரங்களைக் குறிக்கிறது. பெண்களின் விடுதலை, இனப்பெருக்க உரிமைகள், குடும்ப வன்முறை, மகப்பேறு விடுப்பு, சம ஊதியம், பெண்களின் வாக்குரிமை, பாலியல் துன்புறுத்தல் மற்றும் பாலியல் வன்முறை போன்ற பிரச்சினைகள் ஆகியன இதில் அடங்கும். 1800 களில் இந்த இயக்கம் தொடங்கியதிலிருந்து தற்போது வரை பல உரிமைகளுக்காக தொடர்ந்து போராடிக் கொண்டு வந்திருக்கிறது, நாடுகள் மற்றும் சமூகங்களிடையே இந்த இயக்கங்களின் நடவடிக்கைகள் வேறுபடுகின்றன. ஒரு நாட்டில் பெண் பிறப்புறுப்பு சிதைவுக்கு எதிர்ப்பு, மற்றொரு நாட்டில் கண்ணாடி உச்சவரம்புக்கு எதிர்ப்பு போன்ற ஒவ்வொரு நாட்டிற்கும் ஏற்ற வகையில் முன்னுரிமைகள் மாறுபடுகின்றன.  

மேற்கத்திய உலகின் சில பகுதிகளில் பெண்ணியம் நூற்றாண்டின் தொடக்கத்தில் இருந்து ஒரு தொடர்ச்சியான இயக்கமாக இருந்து வருகிறது. பெண்ணிய அலை எனும் பெயரில் தொடர்ச்சியாக சீர்திருந்த்த நடவடிககளில் ஈடுபட்டு வருகிறது. முதல்-அலை பெண்ணியம் நடுத்தர அல்லது உயர்- நடுத்தர வகுப்பு பெண்களின் உரிமைகளை மையமாகக் கொண்டது மற்றும் வாக்குரிமை மற்றும் அரசியல் சமத்துவம், கல்வி, சொத்துரிமை, நிறுவன தலைமை மற்றும் திருமண சுதந்திரம் ஆகியவற்றை உள்ளடக்கியது. இரண்டாம் அலை பெண்ணியம் சமூக மற்றும் கலாச்சார ஏற்றத்தாழ்வுகளை மேலும் எதிர்க்க முயன்றது. பெண்ணியத்தின் முதல் அலை முக்கியமாக நடுத்தர வர்க்க வெள்ளை பெண்களை உள்ளடக்கியிருந்தாலும், இரண்டாவது அலை பல்வேறு சமூக வகுப்புகளைச் சேர்ந்த பெண்களையும், நிறவாதத்தினை எதிர்க்கும் வகையில், ஒற்றுமையை விரும்பும் பிற வளரும் நாடுகளைச் சேர்ந்த பெண்களின் உரிமைகளையும் உள்ளடக்கி இருந்தது. மூன்றாம் அலை பெண்ணியம் பெண்களின் வணிக, குடும்ப வாழ்வில் நிதி, சமூக மற்றும் கலாச்சார ஏற்றத்தாழ்வுகளை எதிர்க்கும் வகையில் அமைந்து இருந்தது, மேலும் அரசியல் மற்றும் ஊடகங்களில் பெண்களின் பங்களிப்பினை அதிகரிக்கும் நோக்கில் பல பிரச்சாரங்களை மேற்கொண்டது.. அரசியல் செயல்பாட்டிற்கு எதிராக, பெண்ணியவாதிகள் கருக்கலைப்பு உரிமை போன்ற பெண்களின் இனப்பெருக்க உரிமைகள் மீது கவனம் செலுத்தினர். நான்காவது அலை பெண்ணியம் பாரம்பரியமாக ஓரங்கட்டப்பட்ட குழுக்களின் சமூக முன்னேற்றத்திற்காகவும், அதிகாரத்தினைப் பகிர்ந்தளித்தல் ஆகியவற்றினை நோக்கமாகக் கொண்டு செயல்பட்டது.  

## வரலாறு
பெண்கள் இயக்கத்தின் தொடக்கத்திலிருந்தே, ஆண்களுக்கும் பெண்களுக்கும் இடையிலான சமத்துவமின்மையே இதன் அடிப்படையாக அமைந்தது. அரசியல் மற்றும் சமூக போராட்டங்கள் மூலம், பெண்கள் சமத்துவத்தின் இடைவெளியை அகற்ற போராடினர். இயற்கையின் சட்டத்தை நியாயப்படுத்தி, பெண்கள் ஆண்களை விட தாழ்ந்தவர்களாக கருதப்படுகிறார்கள்.  

### பெண்ணியத்திற்கு முந்தைய சமூகம்
பெண்ணிய இயக்கம் வரலாறு முழுவதும் ஒரு தொடர்ச்சியான சக்தியாக இருந்து வருகிறது. பெண்ணிய இயக்கச் செயல்பாடுகள் ஆரம்பிக்கும் நாள் என்பதில் ஒரு தீர்க்கமான முடிவு ஆரம்பத்தில் ஏட்டப்படவில்லை. பல ஆண்டுகளாக ஆண்களும் பெண்களும் இது தொடர்பாக எழுதுக் கொண்டே வந்தாலும் அதனை நடைமுறைப்படுத்துவதில் பல சிக்கல்கள் இருந்ததே இதன் காரணமாக அமைந்தது. உதாரணமாக, பண்டைய கிரேக்கத்தைச் சேர்ந்த பெண் கவிஞர், சப்போ, கிமு 615 இல் பிறந்த இவர், பாலியல் உறவு பற்றி கவிதை எழுதி உள்ளார்.
# ஆட்-தின் மகளிர் மருத்துவக் கல்லூரி


**ஆட்-தின் மகளிர் மருத்துவக் கல்லூரி** (*Ad-din Women's Medical College*)(வங்க மொழி:আদ-দ্বীন মহিলা মেডিকেল কলেজ) என்பது வங்காளதேசத்தில் உள்ள ஒரு தனியார் மருத்துவக் கல்லூரி ஆகும். இது பெண் மாணவர்களுக்காக மட்டுமே செயல்படும் மருத்துவக் கல்லூரி ஆகும். இக்கல்லூரி 2008ஆம் ஆண்டில் நிறுவப்பட்டது. வங்கதேசத் தலைநகர் டாக்காவின் மக்பஜாரில் இக்கல்லூரி அமைந்துள்ளது. இது தாக்கா பல்கலைக்கழகத்துடன் இணைவுப்பெற்றக் கல்லூரியகச் செயல்படுகின்றது.  

## வரலாறு
ஆட்-தின் அறக்கட்டளை என்பது வங்காளதேசத்தில் ஆதரவற்றவர்களுக்கு சேவை செய்வதற்காக அர்ப்பணிக்கப்பட்ட அரசு சாரா நிறுவனம் ஆகும். இந்த அறக்கட்டளை மகளிர் மருத்துவத்தினை மேம்படுத்த, 2008ஆம் ஆண்டில் ஆட்-தின் மகளிர் மருத்துவக் கல்லூரியை நிறுவியது. இது வங்கதேசத்தில் இயங்கும் நான்கு மருத்துவக் கல்லூரிகளில் முதலாவதாகும்.  

## வளாகம்
இக்கல்லூரி தாக்காவின் மக்பஜாரில் 500 படுக்கைகள் கொண்ட ஆட்-டின் மருத்துவக் கல்லூரி மருத்துவமனை வளாகத்தில் அமைந்துள்ளது. தாக்கா விமான நிலையத்திலிருந்து 15 கி.மீ. தொலைவில் இக்கல்லூரி அமைந்துள்ளது. இம்மருத்துவமனை ஆண்கள் மற்றும் பெண்களுக்குச் சிகிச்சை அளிக்கிறது. ஆனால் அதன் நோயாளிகளில் 90 சதவிகிதத்திற்கும் மேற்பட்டவர்கள் பெண்கள் மற்றும் குழந்தைகள் ஆவார்.  

## நிர்வாகம்
இக்கல்லூரி தாக்கா பல்கலைக்கழகத்தின் இணைவு பெற்ற கல்லூரியாகும். இதன் தலைவராக ரஃபிக்-உல் ஹக்கும் முதல்வராகப் பேராசிரியர் மருத்துவர் ஆஃபிகோர் ரகுமானும் உள்ளனர்.  

## கல்வி
ஆட்-தின் மகளிர் மருத்துவக் கல்லூரி வங்காளதேசம் மருத்துவம் மற்றும் பல் மருத்துவ குழுமத்தினால் அங்கீகரிக்கப்பட்டது. ஐந்து ஆண்டு மருத்துவப் படிப்பை இக்கல்லூரி வழங்குகிறது. இக்கல்லூரி டாக்கா பல்கலைக்கழகத்தில் இளங்கலை மருத்துவம், இளங்கலை அறுவை சிகிச்சை (*எம். பி. பி. எஸ்*.) பட்டம் பெற வழிவகுக்கிறது. இறுதி தொழில்முறை தேர்வில் தேர்ச்சி பெற்ற மருத்துவ மாணவருக்கு ஓராண்டு கட்டாய வேலைவாய்ப்பும் வழங்கப்படுகிறது. மருத்துவ பயிற்சி பெற மருத்துவக் குழுமத்தில் பதிவு பெறுவதற்கு மருத்துவ பயிற்சி என்பது நிபந்தனையாக உள்ளது அக்டோபர் 2014இல், சுகாதார மற்றும் குடும்ப நல அமைச்சகம் தனியார் மருத்துவக் கல்லூரிகளில் சேர்க்கை மற்றும் கல்விக் கட்டணத்தை 1,990,000 வங்காளதேச இட்டாக்கா (2014 நிலவரப்படி அமெரிக்க டாலர் 25,750) என ஐந்து வருடப் படிப்புகளுக்கு நிர்ணயம் செய்தது.  

இக்கல்லூரியில் பயில மகளிர் மாணவர்களுக்கு மட்டுமே அனுமதி உண்டு. வங்காளதேசத்தில் உள்ள அனைத்து மருத்துவக் கல்லூரி (அரசு மற்றும் தனியார்) மருத்துவ மாணவர் சேர்க்கையின் மையமாகச் சுகாதார சேவைகள் இயக்குநரகம் செயல்படுகிறது. இது நாடு முழுவதும் ஒரே நேரத்தில் நடைபெறும் எழுத்துத் தேர்வின் அடிப்படையில் சேர்க்கையினை நடத்துகிறது. இத்தேர்வானது பல விடைகள் கொண்ட வினாக்களின் அடிப்படையில் நடைபெறுகிறது. விண்ணப்பதாரர்கள் இந்த தேர்வின் முதன்மையாகப் பெற்ற மதிப்பெண் அடிப்படையில் மருத்துவக் கல்லூரிகளில் சேர்க்கப்படுகிறார்கள், இருப்பினும் இரண்டாம் நிலைப் பள்ளி சான்றிதழ் மற்றும் மேல்நிலைப் பள்ளி சான்றிதழ் தரங்களும் சேர்க்கையில் பங்கு வகிக்கின்றன. சுதந்திரப் போராட்ட வீரர்களின் குழந்தைகளுக்கும், பின்தங்கிய பின்னணியைச் சேர்ந்த மாணவர்களுக்கு 5% இடங்களும் ஒதுக்கப்பட்டுள்ளது. ஜூலை 2014 நிலவரப்படி, இக்கல்லூரியில் ஆண்டுதோறும் 75 மாணவர்கள் சேர்த்துக் கொள்ளப்படுகின்றனர்.  

## துறைகள்
இக்கல்லூரியில் கீழ்கண்ட மருத்துவம் சார்ந்த துறைகள் அமைந்துள்ளன.  
- உடற்கூறியல் துறை
- உடற்செயலியல் துறை
- உயிர்வேதியியல் துறை
- மருத்துவத் துறை
- அறுவை சிகிச்சைத் துறை
- காது, மூக்கு, தொண்டை துறை
- இருதயவியல் துறை
- பல் மருத்துவ துறை.
# பெண்ணியத்தில் ஆண்கள்

19 ஆம் நூற்றாண்டிலிருந்து, இயக்கத்தின் ஒவ்வொரு " பெண்ணிய அலைகளிலும்" பெண்ணியத்திற்கான குறிப்பிடத்தக்க கலாச்சார மற்றும் அரசியல் செயல்பாடுகளில் ஆண்களும் குறிப்பிடத்தக்க அளவில் பங்கெடுத்துள்ளனர்.  

## வரலாறு
பார்க்கர் பில்ஸ்பரி செப்டம்பர் 22, 1809 இல் ஆமில்டனில் பிறந்தார். அவரது பெற்றோர் ஆலிவர் பில்ஸ்பரி மற்றும் அன்னா ஸ்மித் ஆவர். இவர் ஜூலை 7, 1898 அன்று கான்கார்ட், NH இல் இறந்தார். இவர் சிறியவராக இருந்தபோது, 1838 இல் பட்டம் பெற கில்மாண்டன் இறையியல் கருத்தரங்கிற்குச் சென்றார். அதற்கு முன்னதாக பள்ளிப் படிப்பினை மாவட்டப் பள்ளியில் கற்றார். ஒரு வருடம் கழித்து இவர் லூடன், NH இல் உள்ள சபை தேவாலயத்தில் அமைச்சரானார். பின்னர், இவர் சாரா எச். சார்ஜெண்ட் என்பவரை மணந்தார். இந்தத் தம்பதிக்கு ஹெலன் பில்ஸ்பரி எனும் ஒரு குழந்தை உள்ளது. இவர் மாசசூசெட்சில் பெண் அடிமை ஒழிப்புவாதி மற்றும் பெண் வாக்குரிமை அமைப்பின் தலைவரானார் *.* இவரது அடிமைத்தனத்திற்கு எதிரான அப்போஸ்தலர்களின் செயல்களானது நியூ இங்கிலாந்து ஒழிப்பு இயக்கத்தின் வரலாற்றில் முக்கியப் பங்காற்றியது.  

பார்க்கர் பில்ஸ்பரி மற்றும் பிற ஒழிப்புவாத ஆண்கள் பெண்ணியத்திற்கு ஆதரவான கருத்துக்களைக் கூறினர் . மேலும் அவர்கள தங்களை வெளிப்படையாக பெண்ணியவாதிகள் என அடையாளம் காட்டினர். அவர்கள் தங்களது செல்வாக்கினைப் பயன்படுத்தி பெண்கள் மற்றும் அடிமைகளின் உரிமைகளை பெற்றுத்தருவதற்காக பங்களித்து வருகின்றனர்.  

1865 ஆம் ஆண்டில் நியூ *ஹாம்ப்ஷயர்* பெண்ணிய அமெரிக்க சம உரிமை சங்கத்தின் அரசியலமைப்பை உருவாக்க பில்ஸ்பரி உதவினார். மேலும் இவர் அந்த அமைப்பின் துணைத் தலைவராகவும் பணியாற்றினார். 1868 மற்றும் 1869 இல், எலிசபெத் கேடி ஸ்டாண்டனுடன் *தெ ரெவல்யூசன்* எனும் இதழில் தொகுத்தல் பணியினை மேற்கொண்டார்.  

பதினேழாம் மற்றும் பதினெட்டாம் நூற்றாண்டுகளில், பிரான்சுவாஸ் பவுலின் டி லா பாரே, டெனிஸ் டிடெரோட், பால் ஹென்றி த்ரி ஹோல்பாக், மற்றும் சார்லஸ் லூயிஸ் டி மான்டெஸ்கியூ உட்பட பெரும்பான்மையான பெண்ணிய சார்பு எழுத்தாளர்கள் பிரான்சிலில் பெண்ணிய முன்னேற்த்திற்காக பங்களித்தனர். மான்டெஸ்கியூ எனும் எழுத்தாளர் தனது படைப்புகளில் ஆண் சர்வாதிகாரத்தினை எதிர்க்கும் வகையில் தங்களது பெண் கதாப்பாத்திரங்களை வடிவமைத்துள்ளனர். *பெர்சியன் லட்டர்ஸ்* எனும் கதையில் *ரோக்சனா* எனும் கதாப்பாத்திரம் வடிவமைக்கப்பட்டிருந்தது.18 ஆம் நூற்றாண்டில் ஆண் தத்துவவாதிகள் மனித உரிமைகள் பிரச்சினைகளினால் ஈர்க்கப்பட்டனர், மேலும் *மார்க்விஸ் டி காண்டோர்செட்* போன்ற ஆண்கள் பெண் கல்வியை ஊக்குவித்தனர். ஜெர்மி பெந்தம் போன்ற தாராளவாதிகள், பெண்களுக்கு எல்லா வகையிலும் சம உரிமைகளை கோரினர், ஏனெனில் சட்டத்தின் கீழ் பெண்களுக்கு அநீதி இழைக்கப்படுவதாக பெரும்பான்மையான மக்கள் நம்பினர்.  

19 ஆம் நூற்றாண்டில், பெண்கள் தங்களது உரிமைகளுக்காக போராடுவது பற்றிய போதிய விழிப்புணர்வு கொண்டிருந்தனர். பிரித்தானிய சட்ட வரலாற்றாசிரியர் சர் ஹென்றி மைனே *தனது ஏன்சியன்ட் லா* (1861) என்பதில் ஆணாதிக்கத்தின் தவிர்க்க முடியாத தன்மையை விமர்சித்தார். 1866 ஆம் ஆண்டில், *தெ சப்ஜக்சன் ஆஃப் உமன்* என்பதனை எழுதிய ஜான் ஸ்டூவர்ட் மில் என்பவர் பிரித்தானிய பாராளுமன்றத்தில் ஒரு மனுவை அளித்தார், அதில் 1867 சீர்திருத்த மசோதாவினை அம்ல்படுத்துமாறு அதில் கோரியிருந்தார். இவர் திருமணமான பெண்கள் குறித்த சிக்கல்களைக் கலைவதில் அதிக கவனம் செலுத்தினார்.
# பிரவீன் குமார், இணை ஒலிம்பிக் விளையாட்டு வீரர்



**பிரவீன் குமார்** (**Praveen Kumar**) (பிறப்பு: 15 மே 2003) இந்தியாவின் உத்தரப் பிரதேச மாநிலத்தின் நொய்டாவைச் சேர்ந்தவர். இவர் உயரம் தாண்டுதல் போடிகளில் இணை ஒலிம்பிக் விளையாட்டு வீரர் ஆவார். இந்திய தடகள வீரரான இவர் 2024 பாரிஸ் பார ஒலிம்பிக் போட்டியில் தங்கத்தையும், 3 செப்டம்பர் 2021 அன்று 2020 டோக்கியோ பார ஒலிம்பிக் போட்டியில் உயரம் தாண்டுதல் போட்டியில் T 64 பிரிவில் 2.07 மீட்டர் உயரம் தாண்டி வெள்ளிப் பதக்கம் வென்றார். மேலும் இவர் 2022 ஆசிய பாரா விளையாட்டுகளில் தங்கப் பதக்கம் வென்றவர்.  

## இதனையும் காண்க
- 2020 டோக்கியோ பார ஒலிம்பிக்
# ந,ந,ஈ,தி உளவியல்


**ந,ந,ஈ,தி உளவியல்** (LGBT psychology) என்பது நங்கை, நம்பி, ஈரர், திருனர்<nowiki/>களின் வாழ்க்கையைச் சுற்றியுள்ள உளவியல் துறையாகும், குறிப்பாக இந்த நபர்களின் பல்வேறு வகையான உளவியல் முன்னோக்குகள் மற்றும் அனுபவங்களைக் குறிக்கிறது.மேலும் இது குழந்தை வளர்ப்பு மற்றும் குடும்ப நடைமுறைகள் , ந,ந,ஈ,தி தனிநபர்களுக்கான ஆதரவுகள், அத்துடன் ந,ந,ஈ,தி சமூகம் சம்பந்தப்பட்ட முன்முடிவு மற்றும் பாகுபாடு போன்ற பல்வேறு அம்சங்களை இது உள்ளடக்கியது.  

## வரையறை
ந,ந,ஈ,தி உளவியல் என்பது சமூகத்தில் உள்ள அனைத்து மக்களையும் உள்ளடக்கியது அல்ல அகனள், உகவர், இருபால், திருநங்கை மற்றும் புதுமர் ஆகியோரின் உளவியலைக் குறிக்கிறது..கடந்த காலத்தில் இந்த துறை அகனள் மற்றும் புதுமர் உளவியல் என்று அழைக்கப்பட்டது. இப்போது அது இருபாலின மற்றும் திருநங்கைகளின் அடையாளங்களையும் நடத்தைகளையும் உள்ளடக்கியது. கூடுதலாக, "க்யூ" என்பது புதுமர்களையும் குறிக்கிறது, இதில் பாரம்பரியமாக கருத்தில் கொள்ளப்பட்டு வரும் பாலியல் எதிர்பார்ப்புகளுக்கு அப்பாற்பட்ட பாலியல் அடையாளங்கள் மற்றும் நடத்தைகளும் அடங்கும்.  

"புதுமர்" என்ற வார்த்தை வரலாற்று ரீதியாக சமூகத்தில் உள்ள மக்களை நோக்கி களங்கப்படுத்தும் நோக்கிலேயே பயன்படுத்தப்பட்டது.இன்று புதுமராக தங்களை அடையாளம் காண்பவர்கள் இதனை சுய அடையாளமாக மீட்டெடுத்துள்ளனர். இருப்பினும், இந்த வார்த்தையின் பாரம்பரிய பயன்பாடு காரணமாக, ந,ந,ஈ,தி சமூகத்தில் உள்ள பலர் இந்த அடையாளச் சிட்டையினை நிராகரித்து வருகின்றனர்.  

இவர்களின் பெயர்கள் உலகின் பல்வேறு பகுதிகளில் வேறுபட்டவையாக உள்ளன. இங்கிலாந்து மற்றும் அமெரிக்காவில், ந,ந,ஈ,தி என்ற சுருக்கம் பரவலாகப் பயன்படுத்தப்படுகிறது. ' அகனள் ', ' உகவர் ', ' இருபால் ', ' திருநங்கை ' மற்றும் ' புதுமர் ' ஆகிய சொற்கள் உலகம் முழுவதும் பயன்படுத்தப்படவில்லை . மேலும், அவர்களுக்கான வரையறைகள் வேறுபடுகின்றன.  

மேற்கானும் சில சொற்கள் தவிர மாந்த பாலுணர்வியல் மற்றும் பாலின அடையாளத்தை வரையறுக்கப் பயன்படுத்தப்படும் பிற சொற்களும் சொற்றொடர்களும் உள்ளன. இந்த வார்த்தைகள் மற்றும் சொற்றொடர்கள் பொதுவாக மேற்கத்திய கலாச்சாரங்களிலிருந்து வருகின்றன . இதற்கு நேர்மாறாக, மேற்கத்திய நாடுகள் அல்லாத பகுதிகள் தங்களது கலாச்சாரங்களில், பாலியல் மற்றும் பாலின அடையாளங்கள் மற்றும் நடைமுறைகளின் வரம்பு ஆகியவற்றை வைத்து பல்வேறு மொழிகளைப் பயன்படுத்தி பெயர்களை வழங்கி வருகின்றனர். மேலும் மேற்கத்திய நாடுகளின் கருதியலுடனும் இந்த நாடுகள் வேறுபடுகின்றன.  

ந,ந,ஈ,தி தனிநபர்களின் பாலியல் - பாலியல் அடையாளங்கள் மற்றும் நடத்தைகள் - அதன் தனித்துவ அடையாளங்கள் மற்றும் அனுபவங்களை உறுதிப்படுத்தும் ஆய்வுகள் நடைபெற்று வருகிறது. இந்த ஆராய்ச்சி ந,ந,ஈ,தி சமூக மக்களுக்கு நம்பிக்கை தருவதாக அமைந்துள்ளது. இது பாரபட்சமற்ற நம்பிக்கைகள், அணுகுமுறைகள் மற்றும் பாரபட்சமற்ற கொள்கைகள் மற்றும் நடைமுறைகளை ந,ந,ஈ,தி நபர்களுக்கு வழங்குவதனை முதன்மையாகக் கொண்டு செயல்படுகிறது.  

எதிர்பால்சேர்க்கை மற்ற பாலின காதல் ஈர்ப்பு, முன்னுரிமைகள் மற்றும் நடத்தைகள் பற்றிய கல்வியினை உள்ளடக்கியது ஆகும்.  

ந,ந,ஈ,தி உளவியலின் ஒட்டுமொத்த குறிக்கோள் அறிவார்ந்த வேலை மற்றும் உளவியல் ஆராய்ச்சியில் ந,ந,ஈ,தி பிரச்சினைகள் பற்றிய விழிப்புணர்வை ஏற்படுத்துவதாகும்.ந,ந,ஈ,தி உளவியல் படிப்பு மற்றும் பயிற்சியை உள்ளடக்கிய ஒரு துறையாக இருப்பதால், அது உளவியலின் எந்தப் பகுதியிலிருந்தும் அறிஞர்கள் அல்லது நிபுணர்களை இந்த ஆராய்ச்சியில் பக்கெடுப்பதில் தனிக் கவனம் செலுத்துகிறது.
# ஆர்த்தி முகர்ஜி


**ஆர்த்தி முகர்ஜி** (*Aarti Mukherjee*) (பிறப்பு 18 சூலை 1945), அல்லது **ஆரத்தி முகோபாத்யாயா** எனவும் அறியப்படும் இவர், இந்தியப் பின்னணிப் பாடகராவார். *கீத் கதா சால்* (1975), *தபஸ்யா* (1976), *மனோகமனா*, *மசூம்* (1983) போன்ற இந்திப் படங்களில் பாடியுள்ளார்.  

## ஆரம்ப கால வாழ்க்கை
ஆர்த்தி, இந்தியாவின் மேற்கு வங்காளத்தில் பிறந்தார். இவரது வங்காளக் குடும்பம் பணக்கார, கலாச்சார, இசைப் பாரம்பரியத்துடன் இருந்தது. தனது தாயாரால் இசையை அறிமுகம் செய்து கொண்ட இவர், சுசீல் பானர்ஜி, உஸ்தாத் முகமது சாகிருத்தீன் கான், பண்டிட் சின்மோய் லாஹிரி, பண்டிட் இலட்சுமன் பிரசாத் ஜெய்பூர்வாலே , பண்டிட் ரமேஷ் நட்கர்னி ஆகியோரின் கீழ் படித்தார்.  

## தொழில்
*தாதகிரி* என்ற வங்காளதேசத் தொலைக்காட்சி நிகழ்சியில் இவர் தனது ஆரம்ப நாட்களில் பாடி வந்தார். 1955ஆம் ஆண்டில் தனது 14 வயதில் அகில இந்திய இசை திறமை நிகழ்ச்சியில் பாடினார். சிறு வயதிலிருந்தே இந்திய பாரம்பரிய இசையில் பயிற்சி பெற்றார். முதன்மையாக பெங்காலி படங்களுக்காக பாடினார். "மெட்ரோ-மர்பி போட்டி" என்ற இசை போட்டியில் வென்றார். இந்த நிகழ்ச்சியின் நடுவர்களாக இருந்த அனில் பிஸ்வாஸ், நௌசாத், வசந்த் தேசாய், சி. இராமச்சந்திரன் உட்பட இசை இயக்குநர்கள் இவர் பின்னணிப் பாடகியாக மாற உதவினர். 1958 ஆம் ஆண்டு வெளியான *சஹாரா* என்ற இந்திப் படத்தில் பாட இவருக்கு முதல் வாய்ப்பு கிடைத்தது. ஆனால் அந்த படத்தின் இசை குறைக்கப்பட்டது.  

## வங்காளத் திரைப்படங்கள்
*ஏ கேர்ல்பிரென்ட்* என்ற படத்தில் பாடிய பிறகு, இவர் பெங்காலி படங்களுக்குத் தொடர்ச்சியாக பாட ஆரம்பித்தார். 1962இல் *கன்னியா* என்ற வங்காள மொழி படத்தில் முதன் முறையாக பாடினார். இவரது பன்முகத்தன்மையும் குரலும் பார்வையாளர்களை வெகுவாக கவர்ந்தது. அவர்கள் முன்னாள் முன்னணி பாடகிகளான சந்தியா முகர்ஜி , பிரதிமா பானர்ஜி போன்றவர்கள் மீது ஆர்வம் இழக்கத் தொடங்கினர். 1960களின் பிற்பகுதியில், இவரது குரல் முன்னணி நடிகை சுசித்ரா சென்னுக்கு திரையில் குரலாகப் பயன்படுத்தப்பட்டது.  

1966 ஆம் ஆண்டில், இவர் *கோல்போ ஹோலியோ சோட்டி* என்ற படத்தில் பாடினா. இது சிறந்த பெண் பின்னணி பாடகிக்கான வங்காளத் திரைப்பட பத்திரிகையாளர் சங்க விருதைப் பெற்றுத் தந்தது. 1976இல், இவர் மீண்டும் *சுதிர் பாண்டே* என்ற படத்துக்காக அதே விருதை வென்றார். எண்பதுகளிலும் எண்பதுகளின் முற்பகுதியில் இருந்த முன்னணி நடிகைகளான மாதவி முகர்ஜி, ஷர், தனுஜா போன்றவர்களுக்காக இவர் குரல் கொடுத்தார். இவர், ஆஷா போஸ்லேவுடன், சேர்ந்து 1970களில் முன்னணி இடத்தைப் பிடித்தார்.  

ஆர்த்தி தனது இசைப் பயணத்தை பெங்காலி திரைப்படமான *சுவர்ணா ரேகா,* இந்தித் திரைப்படமான *அங்குலிமால்* ஆகியவற்றில் தொடங்கினார். அதன் பின்னர், பெங்காலி, ஒடியா, மணிப்புரியம், அசாமி, இந்தி, குஜராத்தி, மராத்தி போன்ற பல மொழிகளில் ஆயிரக்கணக்கான பாடல்களைப் பாடியுள்ளார். 1971இல் வெளிவந்த *ஆரண்யா* என்ற படத்திலும், *மானப் அரு தனாப்* போன்ற அசாமிய படங்களிலும் பாடியுள்ளார்.  

## பிற பணிகள்
திரைப்படங்களைத் தவிர, இவர், இசைத் தொகுப்புகள், ரவீந்திர சங்கீதம், நஸ்ருல் கீதியின் தொலைக்காட்சி, மேடையில் நேரடி நிகழ்ச்சிகள் ஆகியவற்றுடன் ரசிகர்களை ஈர்த்தார். தும்ரி, பஜனை, தப்பா, தரணா, கசல் போன்ற பல்வேறு இசை வகைகளில் இவர் தனது பன்முகத்தன்மையை வெளிபடுத்தினார். இவர் இந்தியாவிலும் உலகெங்கும் உள்ள பல நாடுகளில் தனது இசை நிகழ்ச்சிகளை நிகழ்த்தியுள்ளார்.
# பாக்கித்தானில் பெண்களுக்கு எதிரான வன்முறைகள்

**பாக்கித்தானில் பெண்களுக்கு எதிரான வன்முறை** (*Violence against women in Pakistan*) என்பது குறிப்பாக நெருக்கமான இணையரின் வன்முறை, பாலியல் வன்முறை, ஒரு பெரிய பொது சுகாதார பிரச்சனை, பெண்களின் மனித உரிமை மீறல் ஆகியவற்றில் அடங்கும். பெண்களுக்கு எதிரான வன்முறைகள் பாக்கித்தானில் அமைந்துள்ள முழுப் பகுதியையும் எதிர்கொள்ளும் பிரச்சினையின் ஒரு பிரச்சனையாகும். 2019இல் வெளியிடப்பட்ட பெண்கள், அமைதி மற்றும் பாதுகாப்பு குறியீட்டில், பாக்கித்தான் 167 நாடுகளில் 164வது இடத்தில் உள்ளது.  

பாக்கித்தானில், 10.6 மில்லியன் சிறுவர்களுடன் ஒப்பிடுகையில், சுமார் 12.2 மில்லியன் சிறுமிகள், பள்ளிக்குச் செல்லாமல் உள்ளனர். இந்த குறியீட்டின்படி, பாக்கித்தானின் பாராளுமன்றத்தில் பெண்களுக்கு 20 சதவீத பிரதிநிதித்துவம் கிடைத்துள்ளது. கைபர் பக்துன்க்வாவில் 2017இல் ஒரு மாற்று சர்ச்சை தீர்வு அமைப்பு வெற்றி பெற்றது.  

2019 ஆம் ஆண்டில், சிந்து மாகாணத்திற்கான குறைதீர்க்கும் 350 வழக்குகளில், வெறும் எட்டு வழக்குகளில் நடவடிக்கை எடுக்கப்பட்டதாக உச்ச நீதிமன்றத்திற்கு அறிவிக்கப்பட்டது. 2013ஆம் ஆண்டில் அலுவலகம் நிறுவப்பட்டதிலிருந்து மிகப்பெரிய மாகாணமான பஞ்சாப் 116 புகார்களைப் பெற்றுள்ளது. இதன் விளைவாக 42 குற்றவாளிகள் எனவும், 15 பேர் விடுவிப்பும், 27 புகார் திரும்பப் பெறுதலும், 24 வழக்குகள் தொடர்ந்து நடந்ததும் இருந்தது. இது 13 முறையீடுகளையும் மதிப்பாய்வு செய்தது. தாம்சன் ராய்ட்டர்ஸ் அறக்கட்டளையால் நடத்தப்பட்ட ஒரு கணக்கெடுப்பு, பாக்கித்தானை 2018ஆம் ஆண்டில் பெண்களுக்கு உலகின் ஆறாவது ஆபத்தான நாடாக அறிவித்துள்ளது.  

## வரலாறு
பாக்கித்தானில், குடும்ப வன்முறை ஒரு தனிப்பட்ட விஷயமாக கருதப்படுகிறது. ஏனெனில் இது குடும்பத்தில் நிகழ்கிறது. தீவிரமான கொலை அல்லது கொலை முயற்சியை எடுக்காதவரை, கணவன் -மனைவி துஷ்பிரயோகம் அரிதாகவே சமூக குற்றமாக கருதப்படுகிறது. வீட்டு வன்முறையின் பல்வேறு வடிவங்களில் உடல், மனம், உணர்ச்சி துஷ்பிரயோகம் ஆகியவை அடங்கும். 1969ஆம் ஆண்டின் மதிப்பீட்டின்படி, நேர்காணலுக்கு வந்த பாக்கித்தான் பெண்களில் சுமார் 70 முதல் 90% பேர் குடும்ப வன்முறைக்கு உட்படுத்தப்பட்டவராக இருந்தனர்.  

## வன்முறைச் செயல்கள்
பாக்கித்தானில் வன்முறைக்கு வறுமை ஒரு முக்கிய காரணமாக இருக்கிறது. பாக்கித்தானில், ஒவ்வொரு மூன்றாவது பெண்களும் படிப்பறிவற்றவர்களாகவும், அதனால் 12 பேருக்கு தன்னுடைய உரிமைகள் பற்றி தெரியாமல் இருக்கின்றனர். கல்வியின் அதிகரித்த நிலை விழிப்புணர்வை ஏற்படுத்தி, அவர்களின் உரிமைகளுக்காகப் பேசவும், அவர்களின் நிலையில் மாற்றத்தைக் கொண்டுவரவும் உதவும். சில பழங்கால மரபுகளும், பழக்கவழக்கங்களும் இன்றும் பின்பற்றப்படுகின்றன. இதில் பரிமாற்ற திருமணங்கள், திருக்குர்ஆனுடன் திருமணம், கரோ காரி, ஆணவக் கொலை, வரதட்சணை ஆகியவை அடங்கும்.  

### குடும்ப வன்முறை
2008 கணக்கெடுப்பில், பதிலளித்த 70% பெண்கள் குடும்ப வன்முறையை அனுபவித்ததாக தெரிவித்தனர். 2009 மனித உரிமைகள் கண்காணிப்பகத்தின் அறிக்கையின்படி, 70-90% பாக்கித்தான் பெண்கள் ஒருவித குடும்ப வன்முறையால் பாதிக்கப்பட்டனர். பாக்கித்தானில் ஆண்டுதோறும் சுமார் 5,000 பெண்கள் குடும்ப வன்முறையால் கொல்லப்படுகிறார்கள். ஆயிரக்கணக்கான பெண்கள் ஊனமுறுகிறார்கள். சட்ட அமலாக்க அதிகாரிகள் குடும்ப வன்முறையை ஒரு குற்றமாக கருதுவதில்லை. மேலும், பொதுவாக அவர்கள் மீது வழக்குகள் பதிவு செய்ய மறுக்கிறார்கள்.
# ந,ந,ஈ,தி இளைஞர்களின் பாதிப்பு

**ந,ந,ஈ,தி இளைஞர்களின் பாதிப்பு** (LGBT youth vulnerability) என்பது வேற்றுப்பால்புணர் மற்றும் மாற்றுப்பாலினர் ஆகியோருடன் ஒப்பிடுகையில்,நங்கை, நம்பி, ஈரர், திருனர் (ந,ந,ஈ,தி) இளைஞர்கள் எதிர்கொள்ளும் அதீத சமூக பாதிப்பினைக் குறிப்பதாகும். இந்த பாதிப்பு அதிகரித்ததன் காரணமாக, வேற்றுப்பால்புணர் மற்றும் மாற்றுப்பாலினர் ஆகியோருடன் ஒப்பிடுகையில் மன மற்றும் உளவியல் ரீதியிலான வேறுபாடுகள் இந்த சமூகத்திற்கு அதிக அளவில் உள்ளது. ந,ந,ஈ,தி சமூகத்தின் இளைஞர்கள் தங்கள் பாலியல் நோக்குநிலை, சுய அடையாளம் மற்றும் சமூகத்தில் நிறுவனங்களின் ஆதரவு இல்லாததால், உடல்நல அபாயங்கள் மட்டுமல்லாமல், வன்முறைகளையும் எதிர்கொள்கின்றனர்.  

## சுகாதார ஆய்வுகள்
ந,ந,ஈ,தி இளைஞர்கள் தங்கள் மன ஆரோக்கியத்தை பாதிக்கும் பல்வேறு அழுத்தங்களை எதிர்கொள்கின்றனர். சமூகத்தின் பாகுபாடு காரணமாக வேற்றுப் பால்புணர், ந,ந,ஈ,தி சமூக மக்கள் மற்ற சமூக மக்களை விட மனரீதியிலான துன்புறுத்தல்களுக்கு ஆளாக்கபடும் விகிதம் 3 மடங்கு அதிகம் ஆகும். உதாரணமாக,ஒரு சமூகத்தில் இருந்து இன்னொரு சமூகமாக தன்னை அடையாளப்படுத்திக் கொண்டால் மற்ற சமூகத்தினர் தங்களை ஏற்றுக் கொள்வதில்லை என்ற பயம், கவலைக் கோளாறு, மனச்சோர்வு, தற்கொலை எண்ணங்கள் அல்லது போதைப்பொருள் எடுப்பது போன்ற துஷ்பிரயோக செயல்களில் ஈடுபடல் போன்ற செயல்களுக்கு வழிவகை செய்கிறது. மேலும், 10-14 வயதுக்குட்பட்டவர்களின் மரணத்திற்கு மூன்றாவது முக்கிய காரணமாகவும் மற்றும் 15-24 வயதானவர்களின் தற்கொலைக்கு இரண்டாவது முக்கிய காரணமாகவும் இது அமைகிறது. இந்த புள்ளிவிவரங்களில், ந,ந,ஈ,தி சமூகத்தின் இளைஞர்கள் மற்ற சமூக இளைஞர்களை விட மூன்று மடங்கு அதிகமாக தற்கொலை எண்ணத்தினால் பாதிக்கப்படுகிறார்கள்.  

கணக்கெடுப்பில் 10% ந,ந,ஈ,தி மாணவர்களுக்கு பள்ளியில் உள்ள பொருட்களை வைத்து அச்சுறுத்தலுக்கு ஆளானதாகவும்,34% மாணவர்கள் தாக்குதலுக்கு ஆளானதாகவும், 28% ந,ந,ஈ,தி மாணவர்கள் மின்னணு முறையில் கொடுமைப்படுத்தப்பட்டனர் மற்றும் 18% மாணவர்கள் உடல் ரீதியிலான வன்முறையை அனுபவித்தனர். மேலும் 18% ந,ந,ஈ,தி மாணவர்கள் ஒரு கட்டத்தில் உடலுறவு கொள்ள வேண்டிய கட்டாயம் ஏற்பட்டதாகவும் கூறினர். இதன்மூலம் இந்த சமூக மாணவர்கள் அதிகம் பாதிப்பிற்குள்ளானதற்கான தகவல்கள் உறுதி செய்யப்பட்டன. இருந்த போதிலும் 514,000 மாணவர்கள் தங்கள் "பாலியல் அடையாளம்" பற்றி இதில் தெளிவுபடுத்தவில்லை.
# ந,ந,ஈ,தி இளைஞர்கள் தற்கொலை

தற்கொலை முயற்சி எண்ணங்கள் பற்றிய ஆராய்ச்சி நடத்தப்பட்டதில் மற்ற சமூக குழுக்களுடன் ஒப்பிடுகையில் அகனள், உகவர், இருபால், திருநங்கைகள், நங்கை, நம்பி, ஈரர், திருனர் ஆகிய இளைஞர்களிடத்தில் அதிகமாக தற்கொலை எண்ணம் உள்ளது தெரியவந்துள்ளது.  

ந,ந,ஈ,தி மக்களுக்கு எதிராக பாகுபாடு காட்டும் சட்டங்கள் இயற்றப்படுவது உடல் மற்றும் மன ஆரோக்கியம் மற்றும் ந,ந,ஈ,தி இளைஞர்களின் நல்வாழ்வில் குறிப்பிடத்தக்க எதிர்மறையான தாக்கங்களை ஏற்படுத்துகிறது; உதாரணமாக, ந,ந,ஈ,தி மக்களிடையே மனச்சோர்வு மற்றும் போதைப்பொருள் பயன்பாடானது இந்த பாரபட்சமான சட்டங்கள் இயற்றப்பட்ட பிறகு கணிசமாக அதிகரித்துள்ளது அந்த ஆய்வில் தெரிய வந்துள்ளது. மாறாக, குற்றவியல் உரிமைகள் தொடர்பாக ந,ந,ஈ,தி மக்களை சமமாக அங்கீகரிக்கும் சட்டங்கள் இயற்றப்படுவது உடல் மற்றும் மன ஆரோக்கியம் மற்றும் ந,ந,ஈ,தி இளைஞர்களின் நல்வாழ்வில் குறிப்பிடத்தக்க நேர்மறையான தாக்கங்களை ஏற்படுத்தலாம். ஜனவரி 1999 முதல் டிசம்பர் 2015 வரை அமெரிக்கா முழுவதிலுமிருந்து நாடு தழுவிய தரவுகளின் ஆய்வில், ஒரே பாலின திருமணத்தை அங்கீகரிப்பது என்பது குழந்தைகளிடையே தற்கொலை முயற்சி விகிதம் குறைவதற்கான காரணமாக அமைகிறது என்பது தெரிய வந்துள்ளது. ந,ந,ஈ,தி குழந்தைகளின் மீது ஏற்படுத்திய கவனத்தின் விளைவாக அமெரிக்காவில் தற்கொலைக்கு முயலும் குழந்தைகளின் எண்ணிக்கை குறைந்துள்ளது.1991 முதல் 2017 வரையிலான 36 *OECD* நாடுகளின் தரவுகளைப் பயன்படுத்தி நடத்தப்பட்ட ஒரு ஆய்வில், ஓரினச்சேர்க்கை திருமணம் சட்டப்பூர்வமாக்கல் என்பது 100,000 இளைஞர்களில் 1.191 சதவீத இளைஞர்களே தற்கொலை செய்துள்ளதாகவும் இறப்பு வீதம் குறைவதற்கு இது ஒரு முக்கியமான காரணமாக அமைந்ததாகவும் இன்னும் சில காலம் இந்த குறைவன வீதம் தொடரும் எனவும் கூறியுள்ளது .  

ந,ந,ஈ,தி இளைஞர்களை கொடுமைப்படுத்துவது என்பது பல தற்கொலைகளுக்கு ஒரு முக்கியக் காரணியாகக் காட்டப்பட்டுள்ளது. 2000 களின் முற்பகுதியில் தொடர்ச்சியான தற்கொலைகள் இருந்தது, ந,ந,ஈ,தி இளைஞர்களிடையே தற்கொலையை குறைக்கும் முயற்சியில் அவர்களின் பிரச்சினைகள் மற்றும் தற்கொலைக்கான அடிப்படை காரணங்களில் அதிக கவனம் செலுத்தப்பட்டது. குடும்பங்கள் அவர்களை ஏற்றுக் கொள்ளுதல், அல்லது நடுநிலைமை ஆகியன இந்த இறப்பு வீதத்தினை குறைக்கும் என்பதை நிரூபித்துள்ளது.  

தற்கொலை தடுப்புக்கான தேசிய கூட்டணியானது , தற்கொலை எண்ணம் அல்லது தற்கொலை விகிதங்கள் குறித்து ஒட்டுமொத்த ந,ந,ஈ,தி மக்களிடமோ அல்லது குறிப்பாக ந,ந,ஈ,தி இளைஞர்களிடமோ மேற்கொள்ளப்பட்ட ஆய்வு முடிகள் இல்லை எனத் தெரிவித்தது.  

## அறிக்கைகள் மற்றும் ஆய்வுகள்
மருத்துவ சமூக சேவகர் கெய்ட்லின் ராயனின் குடும்ப ஏற்பு திட்டம் ( சான் பிரான்சிஸ்கோ மாநில பல்கலைக்கழகம் ) தற்கொலை, எச்.ஐ.வி/எய்ட்ஸ் மற்றும் ஆதரவற்ற நிலை உட்பட ந,ந,ஈ,தி இளைஞர்களின் உடல்நலம், மனநலம் மற்றும் நல்வாழ்வில் குடும்ப ஒப்புதல் மற்றும் நிராகரிப்பின் விளைவு ஆகியன பற்றிய முதல் ஆய்வை நடத்தியது. அவர்களின் ஆராய்ச்சியில் ந,ந,ஈ,தி இளைஞர்கள் தங்களது இருபதாம் வயதினை அடையும் போது "இளமை பருவத்தில் (பெற்றோர்கள் மற்றும் பராமரிப்பாளர்களிடமிருந்து சிறிதளவு அல்லது நிராகரிப்பை அனுபவித்த இளைஞர்களுடன் ஒப்பிடும்போது) மற்ற சமூக மக்களை விட எட்டு மடங்கு அதிகமாக தற்கொலைக்கு முயன்றிருக்கிறார்கள், ஆறு மடங்கிற்கு மேல் அதீத மனச்சோர்வினால் பாதிக்கப்படுதல், மூன்று முறைக்கு மேல் சட்டவிரோத மருந்துகளைப் பயன்படுத்த வாய்ப்புள்ளது மற்றும் மூன்று மடங்குக்கு மேல் எச்.ஐ.வி அல்லது பிற நோய்களால் பாதிக்கப்பட வாய்ப்புள்ளது எனத் தெரியவந்தது
# திருநங்கை உரிமைகள்


ஒரு நபர், அவர்களின் பாலின அடையாளம் சீரற்றதாக இருந்தாலோ அல்லது பிறப்பின் போது பாலினத்துடன் கலாச்சார ரீதியாக தொடர்புடையதாக இல்லாவிட்டாலோ, அந்த பாலினத்துடன் தொடர்புடைய பாலினப் பாத்திரம் மற்றும் சமூக அடையாளத்துடன் ஒரு நபர் திருநங்கையாக கருதப்படலாம். அவர்களின் பாலின அடையாளத்துடன் ஒத்துப்போகும் ஒரு புதிய பாலின நிலையை அவர்கள் கொண்டிருக்கலாம் அல்லது நிறுவ விரும்பலாம்.  

உலகளவில், பெரும்பாலான சட்ட அதிகார வரம்புகள் ஆண் மற்றும் பெண் ஆகிய இரண்டு பாரம்பரிய பாலின அடையாளங்கள் மற்றும் சமூக பாத்திரங்களை அங்கீகரிக்கின்றன, ஆனால் வேறு எந்த பாலின அடையாளங்களையும் வெளிப்பாடுகளையும் விலக்க முனைகின்றன. இருப்பினும், சில நாடுகள், சட்டப்படி, மூன்றாம் பாலினத்தை அங்கீகரிக்கின்றன . "ஆண்" மற்றும் "பெண்" போன்ற பொதுவான வகைகளுக்கு வெளியே உள்ள மாறுபாடுகளின் அவசியத்தினைப் பற்றி இப்போது அதிக புரிதல் உள்ளது. மேலும் பல புதிய பெயர்கள் இவர்களைக் குறிக்கும் வகையில் இலக்கியங்களில் பயன்படுத்தப்படுகின்றன.இதில் *பாஞ்செண்டர்*, *ஜெண்டர்குயர்*, *பாலிஜெண்டர்* மற்றும் *அஜெண்டர்* ஆகியன குறிப்பிடத்தக்கன.  

திருநங்கைகளின் உரிமைகள் தொடர்பான பெரும்பாலான பிரச்சினைகள் பொதுவாக குடும்பச் சட்டத்தின் ஒரு பகுதியாகக் கருதப்படுகின்றன, குறிப்பாக திருமணப் பிரச்சினைகள் ,மணமகனின் காப்பீடு அல்லது சமூகப் பாதுகாப்பிலிருந்து எவ்வாறு திருநங்கை பயனடைய இயலும் என்பதில் சிக்கல்கள் எழுகின்றன.  

திருநங்கைகளுக்கு வழங்கப்படும் சட்ட அங்கீகாரங்கள் உலகம் முழுவதும் பரவலாக வேறுபடுகிறது. ஒரு தனிநபரின் பிறப்புச் சான்றிதழில் சட்டபூர்வ பாலின மாற்றத்தை அனுமதிப்பதன் மூலம் பல நாடுகள் திருநங்களைகளை அங்கீகரிக்கின்றன. பல திருநங்கைகள் தங்கள் உடலை மாற்றுவதற்கான நிரந்தர அறுவை சிகிச்சை, பாலியல் மறுசீரமைப்பு அறுவை சிகிச்சை (SRS) திருநங்கை நாளமில்லாச் சுரப்பிச் சிகிச்சை (HRT) மூலம் தங்கள் உடலை பகுதியளவு நிரந்தரமாக மாற்றிக் கொள்கிறார்கள். பல நாடுகளில், சட்டப்பூர்வ அங்கீகாரத்தினைப் பெற இந்த மாற்றங்கள் தேவைப்படுகின்றன.  

சில அதிகார வரம்புகளில், திருநங்கைகள் (பாலினமற்றவர்கள் என்று கருதப்படுபவர்கள்) திருநங்கைகளுக்கு வழங்கப்படும் சட்ட அங்கீகாரத்திலிருந்து பயனடையலாம்.  

### ஆங்காங்
ஹாங்காங்கின் இறுதி மேல்முறையீட்டு நீதிமன்றம் ஒரு திருநங்கை பெண்ணுக்கு தனது காதலனை திருமணம் செய்ய உரிமை உண்டு என்று தீர்ப்பளித்தது. 13 மே 2013 அன்று தீர்ப்பு வழங்கப்பட்டது..  

### இந்தியா
ஏப்ரல் 2014 இல், இந்திய உச்சநீதிமன்றம் திருநங்கைகளை 'மூன்றாம் பாலினம்' என்று அறிவித்தது. இந்தியாவில் (ஹிஜ்ரா மற்றும் பிறர்) திருநங்கைகள் சமூகம் இந்தியாவிலும் இந்து புராணங்களிலும் நீண்டகால வரலாற்றைக் கொண்டுள்ளது.  

திருநங்கைகள் (உரிமைகள் பாதுகாப்பு) சட்டம், 2019, நவம்பர் 2019 இல் பாராளுமன்றத்தால் நிறைவேற்றப்பட்டது மற்றும் 11 ஜனவரி 2020 அன்று நடைமுறைக்கு வந்தது. இது கல்வி, வேலைவாய்ப்பு மற்றும் சுகாதாரப் பாதுகாப்பில் உள்ள பாகுபாடுகளிலிருந்து திருநங்கைகளைப் பாதுகாக்கிறது. இது தனிநபரின் பாலின அடையாளத்தை அங்கீகரிக்கிறது, மேலும் அவர்களின் புதிய பாலின அடையாளத்துடன் சான்றிதழ் வழங்குவதற்கு சட்டத்தில் விதிகள் உருவாக்கப்பட்டுள்ளன. சான்றிதழ் பெறுவதில் உள்ள சிரமம் குறித்தும், உள்ளூர் அதிகாரிகளிடையே விழிப்புணர்வு இல்லாமை மற்றும் பிரச்சினையின் உணர்திறன் இல்லாமை குறித்தும் திருநங்கைகள் சமூகத்தில் சிலருக்கு இட ஒதுக்கீடு உள்ளது. இந்த மசோதாவுக்கு எதிராக ந,ந,ஈ,தி சமூக மக்கள் போராடினார். இந்த மசோதா திருநங்கைகளுக்கு உதவுவதற்கு பதிலாக காயப்படுத்துகிறது. என்று அவர்கள் கருதினார்கள்.
# பாக்கித்தானில் ஆணவக் கொலைகள்

**பாக்கித்தானில் ஆணவக் கொலைகள்** (*Honour killing in Pakistan*) (*கரோ-கரி* என உள்நாட்டில் அறியப்படுகிறது ) உலகில் எந்த நாட்டிலும் அதிக எண்ணிக்கையிலான ஆவணப்படுத்தப்பட்ட மற்றும் மதிப்பிடப்பட்ட ஆணவக் கொலைகள் பாக்கித்தானில் நடைபெறுகின்றன. உலகின் நடக்கும் ஆணவக் கொலைகளில் ஐந்தில் ஒரு பங்கு பாக்கித்தானில் நிகழ்கிறது (ஆண்டுக்கு 5,000 இல் 1,000). ஆணவக் கொலை என்பது ஒரு குடும்பத்தின் உறுப்பினரை அவர் குடும்பத்துக்கு இழிவு கொண்டு வந்தார் என்று கருதி அக்குடும்பத்தின் உறுப்பினர்கள் சிலர் கொலை செய்வதைக் குறிக்கிறது. பொதுவாகப் பெண்களையே இப்படிக் கொல்கின்றனர். காதல், மணவிலக்கு, கள்ள உறவு, வண்புணர்ச்சி, முறைபிறழ் புணர்ச்சி, நிச்சயிக்கப்பட்ட திருமணத்தை மறுத்தல், குடும்பக் கட்டுப்பாடுகளை மீறல் எனப் பல காரணங்களால் இக்கொலை நடக்கிறது.. பாதிக்கப்பட்டவரின் மரணம் குடும்பத்தின் நற்பெயரையும் மரியாதையையும் மீட்டெடுப்பதற்கான ஒரு வழியாக கருதப்படுகிறது.  

ஆயிரக்கணக்கான ஆண்டுகளாக பாக்கித்தானில் ஆணவக் கொலை ஒரு நடைமுறையாக இருந்திருக்கலாம். சமீபத்திய சட்ட சீர்திருத்தங்கள் இருந்தபோதிலும், இது பாக்கித்தானில் இன்றும் பொதுவான நடைமுறையாக உள்ளது. சர்வதேச, பாக்கித்தான் ஆர்வலர்களும், ஆர்வலர் குழுக்களும் இந்த நடைமுறையை முடிவுக்கு கொண்டுவர வலியுறுத்துகின்றனர். இருப்பினும் சிலர் இந்த நடைமுறையை கண்டிக்கத் தேர்வு செய்யாவிட்டால் மாற்றம் உண்மையில் நடக்காது என்று சிலர் கூறுகிறார்கள்.  

## பின்னணி
ஆணவக் கொலை என்பது ஒரு கொலைச் செயலாகும். இதில் ஒரு நபர் தனது உண்மையான அல்லது ஒழுக்கக்கேடான நடத்தைக்காக கொல்லப்படுகிறார். இத்தகைய "ஒழுக்கக்கேடான நடத்தை" திருமணத் துரோகத்தின் வடிவமாக இருக்கலாம். நிச்சயிக்கப்பட்ட திருமணத்திற்கு ஒப்புக்கொள்ள மறுப்பது, விவாகரத்து கோருதல், ஊர்சுற்றும் நடத்தை, வன்புணர்ச்சி போன்றவை. சந்தேகமும், குற்றச்சாட்டுகளும் மட்டுமே ஒரு குடும்பத்தின் கௌரவத்தை கெடுக்க போதுமானது. எனவே அந்தப் பெண்ணின் கொலைக்கு உத்தரவாதம் அளிக்க இதுவே போதுமானதாகிறது.  

## பரவல்
மற்ற நாடுகளைப் போலவே, ஆணவவக் கொலைகளின் சரியான எண்ணிக்கை தெரியவில்லை. பாக்கித்தானின் மனித உரிமைகள் ஆணையத்தில் 2017இல் 460 வழக்குகள் பதிவாகியுள்ளன. 194 ஆண்களும் 376 பெண்களும் பலியாகியுள்ளனர். இந்தக் கொலைகளில், 253 சட்டவிரோத உறவுகளை மறுத்ததாலும், 73 திருமண விருப்பத்தை மறுத்ததாலும் தூண்டப்பட்டன.  

## இதையும் காண்க

- ஆசிட் வீசுதல்
- பாக்கித்தானில் பாலியல் வல்லுறவு
- பாக்கித்தானில் பெண்களுக்கு எதிரான வன்முறைகள்
- இஸ்லாத்தில் பெண்கள்
# பாலின பன்முகத்தன்மை

**பாலின பன்முகத்தன்மை** (Gender diversity) என்பது வெவ்வேறு பாலின மக்களின் சமமான அல்லது நியாயமான பிரதிநிதித்துவம் ஆகும். இது பொதுவாக ஆண்கள் மற்றும் பெண்களின் சம விகிதத்தைக் குறிக்கிறது, ஆனால் ஆண், பெண் அல்லாத பாலின மக்களையும் உள்ளடக்கியிருக்கலாம். பெருநிறுவனங்களில் காணப்படும் பாலின வேறுபாடு பரவலாக விவாதிக்கப்பட்டது, அதுமட்டுமல்லாது கணினி, பொறியியல், மருத்துவம் மற்றும் அறிவியல் உட்பட பாரம்பரியமாக ஆண்களால் ஆதிக்கம் செலுத்தும் துறைகளில் பாலின வேறுபாட்டை ஆய்வு செய்து பன்முகத்தனமையினை அதிகரிக்கும் முயற்சிகள் நடைபெற்று வருகிறது.  

## பாலின பன்முகத் தன்மையின் நன்மைகள்
நிறுவனங்கள் பலதரப்பட்ட மக்களை ஈர்க்கும் வாய்ப்பு அதிகம், பாலின சமத்துவக் கொள்கையினை கருத்தில் கொள்ளும் நபர் உரிமையாளராக இருந்தால் பல வகையான மக்களை பணிக்கு அமர்த்துவார்.  

### நிதிநிலை செயல்பாடு
சில ஆய்வுகள் , அதிக பன்முகத் தன்மை இருக்கும் இடங்களில் அதிக வருவாயினை ஈட்டும் என கூறுகிறது. ஆனால் மற்ற ஆய்வுகள் இந்த கூற்றை ஆதரிக்கவில்லை.  

### புகழ்
பாலின பன்முகத்தனமையானது ஒரு நிறுவனத்திற்கு நேரடியாகவோ அல்லது மறைமுகவாகவோ நற்பெயரை கொடுக்கக் கூடியது.  

மறைமுகமாக, பெண் இயக்குநர்கள் பணியாளார்களை அதிகம் கவனிக்கிறார்கள் மற்றும் அவர்கள் ஒப்பீட்டளவில் மோசடி செய்வதற்கான வாய்ப்புகள் குறைவாக உள்ளது.  

### வாடிக்கையாளர் தளம்
ஆண்களும் பெண்களும் வெவ்வேறு கண்ணோட்டங்கள், யோசனைகள் மற்றும் சந்தை நுண்ணறிவுகளைக் கொண்டிருப்பதால், பாலின பன்முகத் தன்மை கொண்ட பணியாளர்கள் சிறப்பாக சிக்கலைத் தீர்க்க உதவுகிறார்கள். பாலினம்-வேறுபட்ட பணியாளர்களை பணியமர்த்துவதன் மூலம் மாறுபட்ட வாடிக்கையாளர் தளத்திற்கு சேவை செய்ய அந்த நிறுவனம் அனுமதிக்கிறது என்பதை *காலப்* 2014 ஆம் ஆண்டில் மேற்கொண்ட ஆய்வின் மூலம் கண்டறியப்பட்டுள்ளது. வாடிக்கையாளர் புரிதல் மற்றும் திருப்தியடைதல் போன்றவற்றால் பாலின பன்முகத்தன்மை கொண்ட நிறுவனங்கள் பயனடைகிறது.  

### முடிவெடுக்கும் செயல்முறைகள்
பணியாளர் கூட்டங்களில் பன்முகத் தன்மை கொண்ட ஆலோசனைகள் வழங்கப்படுவதன் மூலம் சிக்கலை பல விதங்களில் அணுகி அதனை நிவர்த்தி செய்ய வழிவகுக்கிறது. இது பணியாளர் குழுக்களுக்கு பல வகையான விருப்பத் தேர்வுகளை வழங்குவதோடு மட்டுமல்லாது முடுவெடுப்பதிலும் உதவுகிறது.  

### மேலாண்மை பாணிகளின் பன்முகத்தன்மை
*ஆர்எஸ்ஏ*வின் சமீபத்திய கணக்கெடுப்பில், பெண்கள் "தலைமைப் பதவிக்கு தலைமைக்கு பச்சாத்தாபம் மற்றும் உள்ளுணர்வைக் கொண்டுவருவதாக" கருதப்படுகிறார்கள், ஏனென்றால் மற்றவர்களின் உந்துதல் மற்றும் கவலைகள் குறித்து அவர்களுக்கு அதிக விழிப்புணர்வு உள்ளது. கணக்கெடுப்பில் பதிலளித்தவர்களில் 62 சதவீதம் பேர், தங்கள் ஆண் சகாக்களை விட பெண்கள் வாரிய அறையில் வித்தியாசமாக பங்களிப்பதாகக் கூறினர். பெரிய நிறுவனங்களில் பெண்கள் பச்சாதாபத்துடன் நிகழ்வினை புரிந்து கொண்டு , நுண்னறிவுடன் எது நன்மை பயக்கும் என்பதனை அறிந்து முடிவு செய்கிறார்கள் என்றும் ஆண்களை விட பெண்களே சிறப்பாக செயல்படுவதாகவும் பெரும்பானமையான மக்கள் கருதினர் பாலின பன்முகத்தனமை கொண்ட நிறுவனங்கள் படைப்பாற்றல், புதுமை மற்றும் சிக்கல் தீர்த்தல் போன்றவற்றில் சிறப்பான நிலையில் உள்ளது. தவிர, ஒரு ஆய்வின் முடிவுகள், இயக்குநர் ஒரு பெண்ணாக இருக்கும்போது பணியாளர்கள் அதிக நாள் பணிக்கு வருவது கண்டறியப்பட்டது.  

## பாலின பன்முகத் தன்மையினை அளவிடுதல்

### வாரிய அறையில்
2014 முதல் 2015 வரை FTSE 100 அறிக்கையின்படி வாரிய அறை பெண் உறுப்பினர்களின் எண்ணிக்கையானது அதிகரித்துள்ளது. 2014 வசந்த காலத்தில் 1 உறுப்பினராக இருந்த எண்ணிக்கையானது 2015இல் மூன்றாக அதிகரித்தது.
# நிகர் சுல்தானா (நடிகை)


**நிகர் சுல்தானா** (*Nigar Sultana*) (21 சூன் 1932 - 21 மே 2000) இந்திப் படங்களில் பணியாற்றிய ஓர் இந்திய நடிகையாவார். இவர், *ஆக்* (1948), *பதங்கா* (1949), *ஷீஷ் மஹால்* (1950), *மிர்சா காலிப்* (1954), *யஹுதி* (1958), *தோ காளியான்* (1968), போன்ற திரைப்படங்களில் தோன்றினார். ஆனால் முகல்-இ-அசாம் (1960) என்ற வரலாற்று காவியத் திரைப்படத்தில் "பஹார் பேகம்" என்ற வேடத்தில் நடித்ததற்காக இவர் மிகவும் குறிப்பிடத்தக்கவரானர். இவர் திரைப்படத் தயாரிப்பாளர் கே. ஆசிப்பின் மனைவியாவார். இவர் மே 2000இல் மும்பையில் இறந்தார்.  

## ஆரம்பகால வாழ்க்கையும் கல்வியும்
நிகர் சுல்தானா, 21 சூன் 1932 அன்று இந்தியாவின் ஐதராபாத்தில் ஐந்து பேர் கொண்ட குடும்பத்தின் இளைய மகளாகப் பிறந்தார். இவருக்கு இரண்டு சகோதரர்களும் இரண்டு சகோதரிகளும் உள்ளனர். இவர் தனது குழந்தைப் பருவத்தை ஐதராபாத்தில் கழித்தார். அங்கு இவரது தந்தை ஐதராபாத் நிசாமின் இராணுவத்தில் படைத்தலைவராக பணியாற்றினார்.  

இவர் குறைந்த காலமே பள்ளிக்குச் சென்றார். பின்னர் வீட்டிலேயே படித்தார். இவர் ஒரு நிகழ்ச்சியில் பள்ளி நாடகத்தில் பங்கேற்ற பின்னர், நடிப்பில் ஆர்வம் காட்டினார்.  
இவரது முதல் பெரிய வெற்றிப் படம் *ஷிகாயத்* (1948), புனேவில் தயாரிக்கப்பட்டது. பின்னர் ரஞ்சித் என்பவரின் தயாரிப்பில் *பெலா* (1947) என்ற படம் வெளி வந்தது. அதற்குப் பிறகு மேலும் பல முன்னணி கதாபாத்திரங்களில் நடித்தார். இளவரசர் சலீம் ( திலீப் குமார் ) அனார்க்கலி ( மதுபாலா ) என்ற அரசவை நடனக் கலைஞர் மீது அன்பைக் காட்டும் முகல்-இ-அசாம் (1960) திரைப்படத்தில் அனார்கலி மீது பொறாமையைக் கொண்டுள்ள 'பஹார்' என்ற பாத்திரத்தில் இவர் நடித்தார். *தேரி மெஹ்ஃபில் மெய்ன்*, *ஜப் ராத் ஹோ ஐசி மத்வாலி* ஆகிய பாடல்கள் இவர் நடித்து படமாக்கப்பட்டன. சூன் 13, 1959 அன்று, இவர் ஒரு பத்திரிக்கையாளர் சந்திப்பை நடத்தி, தான் பாக்கித்தான் நடிகரை திருமணம் செய்து கொண்டதாக வெளியான செய்திகளை மறுத்தார்.  

பின்னர், *முகல்-இ-ஆஸம்* (1960) படத்தின் தயாரிப்பாளரும், இயக்குனருமான கே. ஆசிப்பை மணந்தார்.  

இவர், நடிகை ஹீனா கவுசரின் தாயார். ஹீனா கவுசர் 1970களிலும், 1980களின் தொடக்கத்திலும் அதிக எண்ணிக்கையிலான படங்களில் இரண்டாம் பாத்திரங்களில் தோன்றினார். 1950களின் திரையுலகில் நடித்து வந்த இரண்டு நடிகைகளான, சித்ரா (பிறப்பு அப்சர்-அன்-நிசா) என்பவ்ரும் பராஸ் (பிறப்பு யூசுப்-உன்-நிசா) என்பவரும் இவரது மருமகள்கள் ஆவர்.  

பாக்கித்தானிய திரைப்பட இயக்குநர் எஸ். எம். யூசுப் இந்தியாவில் வாழ்ந்தபோது அவருடனும் இவருக்கு திருமண உறவு ஏற்பட்டது. இவர்களுக்கு ஒரு குழந்தையும் இருந்தது. இவர்களது திருமணம் ஐந்தாண்டுகள் நீடித்திருந்தது.  

## இறப்பு
இவர் 21 ஏப்ரல் 2000 அன்று மும்பையில் இறந்தார்.
# ந,ந,ஈ,தி இனப்பெருக்கம்


**ந,ந,ஈ,தி இனப்பெருக்கம்** (LGBT reproduction) என்பது அகனள், உகவர், இருபால், மற்றும் திருநங்கைகள் ( நங்கை, நம்பி, ஈரர், திருனர்) சமூக மக்கள் மலட்டுத்தன்மை சிகிச்சை மூலம் குழந்தைகள் பெற்றுக் கொள்வதனை குறிப்பதாகும். இது ந,ந,ஈ,தி தத்தெடுத்தல் என்பதில் இருந்து வேறுபட்டது.சமீப காலங்களில், உயிரியலாளர்கள் ஒரே பாலின இனப்பெருக்கத்தை எளிதாக்கும் நுட்பங்களை ஆராய்ச்சி செய்து வருகின்றனர்.  

2004 ஆம் ஆண்டில்,ஜப்பானிய விஞ்ஞானிகள் ஒரு சில மரபணுக்களின் செயல்பாட்டை மாற்றியமைப்பதன் மூலம், இரண்டு எலி முட்டைகளை இணைத்து எலிக் குஞ்சினை உருவாக்கினர் 2018 ஆம் ஆண்டில் சீன விஞ்ஞானிகள் இரண்டு பெண் எலிகளிடமிருந்து 29 பெண் எலிக் குஞ்சுகளை உருவாக்கினர். ஆனால் ஆண் எலிகளிடம் இருந்து சாத்தியமான சந்ததிகளை உருவாக்க முடியவில்லை. தோலில் இருந்து பெறப்பட்ட முதல் நிலை உயிரணுக்களில் இருந்து விந்தணுக்களைப் பெறுவது சாத்தியமான வழிகளில் ஒன்றாகும்.  

## உகவர்
உகவர் இணை வாடகை கருத்தரிப்பு முறையினை மேற்கொள்ள முடிவு செய்கிறார்கள். வாடகை கருத்தரித்தல் என்பது ஆண்களில் ஒருவரின் விந்தணுக்களால் கருவுற்ற முட்டையை சுமக்கும் பெண் குறிப்பிட்ட காலத்திற்கு பிறகு குழந்தை பெற்ற்டுத்தலைக் குறிக்கிறது. சில பெண்கள் பணத்திற்காக வாடகை தாய்களாக மாறுகிறார்கள், மற்றவர்கள் மனிதாபிமான காரணங்களுக்காக அல்லது இரு காரணத்திற்காகவும் இருக்கலாம். இது ஆண்களில் ஒருவர் உயிரியல் தந்தையாக இருக்க அனுமதிக்கிறது, மற்றவர் தத்தெடுக்கப்பட்ட தந்தையாக இருப்பார்.  

இரண்டு மனிதர்களிடமிருந்து ஒரு கருமுட்டை உருவாக்குவது குறித்த தத்துவார்த்த வேலைகள் நடைபெறுகின்றன், இது இரு மனிதர்களையும் உயிரியல் தந்தைகளாக ஆக்கும், ஆனால் அது தற்போது வரை நடைமுறையில் செயல்படுத்தப்படவில்லை. 6-18 மாதங்களுக்கு இடைப்பட்ட கைக்குழந்தைகள் ஆராய்ச்சிக்கு எடுத்துக்கொள்ளப்பட்டனர்.கருமுட்டை வழங்கிய தாய்மார்கள் வெளிச் சோதனை முறை கருக்கட்டல் தாய்மார்களை விட குறைவான உணர்திறன் கொண்டவர்களாகவும், கருமுட்டை தான குழந்தைகள் வெளிச் சோதனை முறை கருகட்டல் குழந்தைகளை விட குறைவாக உணர்ச்சிவசப் படக் கூடியவராக இருந்ததும் அதில் கண்டறியப்பட்டது.  

## திருநங்கை பெண்கள்
பல திருநங்கைகள் குழந்தைகளைப் பெற விரும்புகிறார்கள்.  சிலர் தங்கள் சொந்த விந்து மற்றும் கருமுட்டை தானம் அல்லது வாடகைத் தாய் மூலம் குழந்தைகளைப் பெற முயற்சி செய்கின்றனர். பெண்மையாக்கும் நாளமில்லாச் சுரப்பு சிகிச்சையின் காரணமாக கருவுறுதல் பல்வேறு வழிகளில் தடைபடும்.  

ஈஸ்ட்ரோஜன்கள் டெஸ்டோஸ்டிரோன் அளவை கட்டுப்படுத்துகிறது மற்றும் அதிக அளவுகளில் பாலியல் உந்துதல் மற்றும் செயல்பாடு மற்றும் கருவுறுதலை சீர்குலைக்கிறது.  

சில திருநங்கைகள் கர்ப்பத்தின் மூலம் தங்கள் குழந்தைகளைச் சுமக்க விரும்புகிறார்கள், ஆனால் திருநங்கைகளுக்கு இயற்கையாகவே கரு மற்றும் கரு வளர்ச்சிக்கு தேவையான உடற்கூறியல் இல்லை. 2008 ஆம் ஆண்டு நிலவரப்படி,திருநங்கை கருப்பை மாற்று அறுவை சிகிச்சை ஒரு முறை கூட வெற்றி பெறவில்லை.
# பரம்ஜித் கௌர் லாண்ட்ரன்



**பரம்ஜித் கௌர் லாண்ட்ரன்** (*Paramjit Kaur Landran*) (பிறப்பு 29 செப்டம்பர் 1971) ஓர் வழக்கறிஞரும், சிரோமணி அகாலி தளத்தை பிரதிநிதித்துவப்படுத்தும் மொகாலி சிரோமணி குருத்வாரா பிரபந்த செயற்குழு உறுப்பினருமாவார். 18 செப்டம்பர் 2011 அன்று சிரோமணி குருத்வாரா பிரபந்தக் குழுவின் செயற்குழுவிற்கு நடைபெற்ற தேர்தலில் இவர் தேர்ந்தெடுக்கப்பட்டார். இவர் பஞ்சாப் மாநில மகளிர் ஆணையத்தின் முன்னாள் தலைவியும், இந்திய அரசால் நிதியளிக்கப்படும் ஒரு திட்டமான பேரூராட்சி மகளிர் சக்தி சங்கத்தின் பஞ்சாபின் தலைவரும் ஆவார். இவர் சிரோமணி அகாலி தளத்தின் (பெண்கள் பிரிவு) பத்திரிகை மற்றும் அலுவலக செயலாளர் பதவியை வகித்தார். 2008 முதல் 2013 வரை கரார் பேரூராட்சியின் துணைத் தலைவராகவும் பணியாற்றினார்.  

## சொந்த வாழ்க்கை
பரம்ஜித் கௌர் லாண்ட்ரன், தில்பாக் சிங் கில் என்பவருக்கும் இலாப் கௌருக்கும் 29 செப்டம்பர் 1971இல் லாண்ட்ரனில் பிறந்தார். இவர் லாண்ட்ரானிலிருந்து தனது ஆரம்ப பள்ளிப் படிப்பை முடித்தார். பின்னர், சண்டிகர், அரசுப் பெண்கள் கல்லூரியில் தனது முதுகலைப் பட்டம் பெற்றார். பஞ்சாப் பல்கலைக்கழகத்தில், சட்டம் பயின்று, ஒரு வழக்கறிஞராக மொகாலியின் மாவட்ட நீதிமன்றங்களில் 1996 முதல் பணிபுரிந்தார். சனவரி 2013இல் பஞ்சாப் மாநில மகளிர் ஆணையத்தின் தலைவராக நியமிக்கப்பட்டார்.  

## அரசியல் வாழ்க்கை
1998ஆம் ஆண்டில் தனது 27வது வயதில் தனது சொந்த கிராமமான லாண்டரனில் கிராமத் தலைவராகத் தேர்ந்தெடுக்கப்பட்டார். மாநிலத்திலேயே இவ்வாறு தேர்தெடுக்கப்பட்ட கிராமத் தலைவர்களில் மிகவும் இளையவராக இருந்தார். 2008ஆம் ஆண்டில் இவர் கரார் பேரூராட்சி சபை உறுப்பினராகத் தேர்ந்தெடுக்கப்பட்டார். மேலும், அதன் துணைத் தலைவராகவும் தேர்ந்தெடுக்கப்பட்டார். 2011இல் மொகாலியிலிருந்து சிரோமணி குருத்வாரா பிரபந்தக் குழுவின் செயற்குழுவிற்கு சிரோமணி அகாலிதளம் வேட்பாளராக இருந்தார். செப்டம்பர் 18 அன்று நடைபெற்ற தேர்தலில் இவர் தனது போட்டியாளரை 3182 வாக்குகள் வித்தியாசத்தில் தோற்கடித்தார்.. பாக்கித்தானில் 29 செப்டம்பர் 2012 முதல் அக்டோபர் 3 2012 வரை நடைபெற்ற இந்திய-பாக்கித்தான் நல்லிணக்கத்திற்கான நீதிபதிகள் பங்கு பற்றிய சர்வதேச மாநாட்டிலும் இவர் பங்கேற்றார்.  
பிரகாஷ் சிங்குடன் ]]  
3 ஜனவரி 2013 அன்று முதல்வர் பிரகாஷ் சிங் பாதல் தலைமையிலான பஞ்சாப் அரசு இவரை பஞ்சாப் மாநில மகளிர் ஆணையத்தின் தலைவராக நியமித்தது. தலைவர் பதவியில் பணியாற்றிய போது, இவர் 11 மார்ச் 2013 அன்று பாட்டியாலா மத்திய சிறையில் அடைக்கப்பட்டிருந்த பெண் கைதிகளைச் சந்தித்து அவர்களின் குறைகளைக் கேட்டறிந்து, அவர்களின் அடிப்படை மனித உரிமைகள் பறிக்கப்படவில்லை என்பதை உறுதி செய்ய சிறை அதிகாரிகளுக்கு அறிவுறுத்தினார். பின்னர், இவர் பாட்டியாலா மற்றும் பதேகர் சாஹிப் மாவட்டங்களின் மாவட்ட காவல்துறை அதிகாரிகளின் சந்திப்பையும், பதேகர் சாஹிப்பில் உள்ள மகளிர் காவல் நிலையத்தையும் ஆய்வு செய்தார். 8 மே 2013 அன்று பஞ்சாப் மாநில மகளிர் ஆணையம் மாநிலத்தின் அனைத்து மகளிர் கலங்களின் உயர் மட்டக் கூட்டத்தை நடத்தியது. கூட்டத்திற்கு தலைமை வகித்த இவர், பெண்கள் தொடர்பான முக்கிய பிரச்சினைகளை முன்னுரிமை அடிப்படையில் தீர்க்குமாறு மாநிலத்தில் உள்ள பெண் அதிகாரிகளின் காவல் துறை அதிகாரிகளுக்கு உத்தரவிட்டார்.
# ஐசாத் குல்பா


**ஐசாத் குல்பா** (*Aishath Gulfa*) மாலைத்தீவைச் சேர்ந்த திரைப்பட நடிகையாவார். 1999இல் "*நல நல தன்வரு பெனி*" என்ற காணொலி மூலம் திரையில் அறிமுகமானார். அதன்பிறகு, *கைவீனிகே புரதாமா ரே* (1999), *அஜாயிப்* (2000), *ஹைய் எதீனி* (2001) , *கினிஹிலா* (2003) உள்ளிட்ட பல படங்களில் துணைப் பாத்திரங்களில் நடித்தார். நடிப்பிலிருந்து சிறுது காலம் ஓய்வு எடுத்துக் கொண்ட இவர் *டார்க் ரெயின் என்டர்டெயின்மென்ட்* என்ற நிறுவனத்தின் *எம்மே பாஹு விந்தா ஜெஹந்தன்* (2015) என்ற படத்தில் மருத்துவர் ஆயிஷாவாக திரையில் மீண்டும் தோன்றினார். பின்னர், *வாஷே மஷா ஏகி* (2016), *மீ லோய்பகீ* (2017) ஆகிய இரண்டு படங்களில் மீண்டும் நடித்தார்.  

## தொழில்
இவர், 1999 இல், ஆசிம் தௌபீக்கின் இயக்கத்தின் வெளியான "நல நல தன்வரு பெனி" என்ற காணொளியில் இஸ்மாயில் வஜீ என்பவருடன் இணைந்து திரையில் அறிமுகமானார். பாலியல் வன்கொடுமை பற்றியும், பாலியல் பலாத்காரத்தை எப்படி கையாள்வது என்பது குறித்தும் பார்வையாளர்களுக்கு தெரிவித்த *கைவீனிகே புரதாமா ரே* என்ற படத்தில் இவர் ஒரு கலகத்தனமான மகளாக தோன்றினார். அடுத்த ஆண்டு, அஜாரா அப்துல் கரீம் இயக்கிய "அஜாய்ப்" என்ற திரைப்படத்தில் அகமது அசிம், மரியம் நஜிமா, கொய்யா அசன் மாணிக் , வலீதா வலீத் ஆகியோருடன் நடித்தார். இப்படம் சமுதாய விதிமுறைகளை பொருட்படுத்தாமல் இருக்கும் இரண்டு முன்மாதிரியான மனைவிகள் பற்றியும், அந்தந்த குடும்பங்களின் உறவை பற்றியும் சித்தரிக்கிறது. பின்னர் இவர் ஐஷத் அலி மாணிக்குடன் "ஐய் எதேனி" (2001) என்ற படத்திற்காக பணியாற்றினார். இது தர்மேஷ் தர்ஷனின் காதல் படமான "தட்கன்" (2000) படத்தின் அதிகாரப்பூர்வமற்ற மறு ஆக்கமாகும்.இதில் இவர் ஒரு பொல்லாத சகோதரியாக நடித்தார்.  

2003 ஆம் ஆண்டில், "கினிஹிலா" என்ற திகில் படத்தில் இவர் ஈசா செரீப் உடன் இணைந்து பணியாற்றினார். இதில் அலி சீசன், நியுமா முகமது, மரியம் நிஷா , ரீகோ மூசா மாணிக் ஆகியோருடன், ஒரு துணை நண்பராக நடித்திருந்தார். சிதைந்து போகும் திருமணத்தை காப்பாற்ற காதலைக் கொண்டு இடைவெளியை குறைக்க முடிவு செய்த ஒரு இளம் தம்பதியினரின் கதையை விவரிக்கிறது. இந்த படம் விக்ரம் பட்டின் இந்திய திகில் திரைப்படமான *ராஸின்* (2002) என்ற படத்தின் அதிகாரப்பூர்வமற்ற தழுவலாகும்.  

சிறுது காலம் திரையில் இருந்து ஓய்வு எடுத்துக் கொண்ட இவர், 2015 இல் அலி சிபாவ் இயக்கிய காதல் திரைப்படமான *எம்மே பாஹு விந்தா ஜெஹந்தன்* என்ற படத்தில் முகமது ஜுமாயில் மரியம் மஜூதா ஆகியோருடன் ஒரு மருத்துவராக தோன்றினார். மகிழ்ச்சியான திருமணமான தம்பதியினரின் போராட்டத்தைப் பற்றியும், அவர்களின் சவால்களையும் விவரிக்கும் படமான இது மாலத்தீவில் அந்த ஆண்டின் அதிக வசூல் செய்த திரைப்படமாகும். மேலும் விமர்சன ரீதியாகவும் பாராட்டப்பட்டது. டார்க் ரெயின் என்டர்டெயின்மென்ட் நிறுவனத்தின் தயாரிப்பில், அலி சிபாவ் இயக்கிய காதல் நகைச்சுவைத் திரைப்படமான *வாஷே மஷா ஏகி* (2016) என்ற படத்தில் முகமது ஜுமாயில், மரியம் மஜூதா ஆகியோருடன் இவர் நடித்தார். மகிழ்ச்சியான திருமணமான தம்பதியினரின் வாழ்க்கை பற்றியும், தனது மனைவியின் கர்ப்பத்தின் மீதான கணவனின் பயம் குறித்தும் இப்படம் விவரிக்கிறது.
# மரியம் நசீமா

**மரியம் நசீமா** (*Mariyam Nazima*) மாலைத்தீவைச் சேர்ந்த திரைப்பட நடிகையாவார்.  

இவர், மாலைத்தீவின் மாலேவில் பிறந்தார். இவர் ஒரு விளம்பரம் மூலம் திரையில் அறிமுகமானார். அடுத்ததாக இவர், முகமது அலி மாணிக்கின் இயக்கத்தில் *மாஜீ* (2000) என்ற படத்தில் இஸ்மாயில் வஜீஹ், ஜம்ஷீதா அகமது, அமினாத் ரசீதா ஆகியோருடன் இணைந்து நடித்தார். இது சிறுவயதில் பிரிந்து பெரியவர்களாக மீண்டும் இணைந்த இரண்டு சிறந்த நண்பர்கள் கதையை விவரிக்கிறது. இப்படத்தில் தனது முதலாளியுடன் காதல் கொள்ளும் சமா என்ற கதாபாத்திரத்தில் நடித்திருந்தார். மரியம் சாக்கியின் பரவலாகப் பாராட்டப்பட்ட குடும்ப நாடகத் தொலைக்காட்சித் தொடரான *காத்திரி* அடுத்த ஆண்டு வெளியிடப்பட்டது, இதில் இவர் நெரிசலான வீடுகள் அடங்கிய வளாகத்தில் வசிக்கும் பல சமூகப் பிரச்சினைகளைக் கையாளும் சகிப்புத்தன்மை கொண்ட இரண்டாவது மனைவியாக நடித்தார்.  

2000 ஆம் ஆண்டில், அஜாரா அப்துல் கரீம் இயக்கத்தில் *அஜாய்ப்* என்ற படத்தில் அகமது அசிம், கொய்யா அசன் மாணிக், வலீதா வலீத் ஆகியோருடன் நடித்தார். அடுத்து யூசப் சபியு, அலி சீசன் ஆகியோருடன் முகமது ரசீத்தின் இயக்கத்தில் *ஹித்து விந்து* (2000) என்ற படத்தில் ஊனமுற்ற ஆணை தயக்கத்துடன் திருமணம் செய்து கொள்ளும் ஒரு வேடத்தில் நடித்திருந்தார்.  

2001ஆம் ஆண்டில், நதாசாவாக நடித்தார். பாத்திமத் நகுலாவின் இயக்கத்தில் நாவுமீது (2000) என்ற நாடகத் திரைப்படத்தில் நடித்தார். இது ஒரு மகிழ்ச்சியான திருமணமான தம்பதியரின் கதையை சித்தரிக்கிறது. அவர்களின் வாழ்க்கையில் ஒரு கவர்ச்சியான பெண் குறிக்கிடும் போது வாழ்க்கையில் ஏற்படும் சிக்கல்களை விவரிக்கிறது. இந்த படம் விமர்சகர்களிடமிருந்து சாதகமான விமர்சனங்களைப் பெற்றது. மேலும், அந்த ஆண்டின் அதிக வசூல் செய்த மாலத்தீவு திரைப்படமாக உருவெடுத்தது. சிமாவ் இயக்கிய குடும்ப நாடகத் திரைப்படமான *லோபி நுவெவுனுனாமா* (2002) என்ற படத்தில் யூசுப் சாபியு, மரியம் நிஷா, மூசா ஜகாரியா , அகமது சிமாவ் ஆகியோருடன் பணத்தின் மீது பேராசை கொண்ட பெண்ணாக இவர் நடித்திருந்தார். அடுத்த ஆண்டு, இமாத் இசுமாயில் இயக்கிய *அரமகு தொங்கமனா* (2003) என்ற படத்தில் மனநலம் பாதிக்கப்பட்ட இளம் பெண்ணாக நடித்தார்.
# அர்விந்தர் சிங்

**ஹர்விந்தர் சிங்** (**Harvinder Singh**) இந்தியாவின் வில்வித்தைக்கான இணை ஒலிம்பிக் விளையாட்டு வீரர் ஆவார். இவர் 3 செப்டம்பர் 2021 அன்று 2020 டோக்கியோ இணை ஒலிம்பிக் போட்டியில் ஆடவர் தனிநபர் பிரிவில் வில்வித்தையில் வெண்கலப் பதக்கம் வென்றதன் மூலம், இந்தியாவிற்கு வில்வித்தையில் முதல் பதக்கம் வென்று தந்தவர் என்ற பெருமைக்குரியவர்.  
## தனி நபர் வாழ்க்கை
இந்தியாவின் அரியானா மாநிலத்தின் கைத்தல் மாவட்டத்தில் வேளாண்குடியில் பிறந்த ஹர்விந்தர் சிங்கிறகு ஒன்றை வயது ஆகும் போது, டெங்குக் சாய்ச்சலுக்கு தவறான ஊசி மருந்து செலுத்தப்பட்டதால் கால்கள் செயல் இழந்து போனது. 2012-ஆம் ஆண்டு முதல் வில்வித்தையில் தொடர்ந்து பயிற்சி பெற்றார். இவரது பயிற்சியாளரின் பெயர் ஜிவான்கோட் சிங் ஆவார்.  
## இதனையும் காண்க
- 2020 கோடைக்கால இணை ஒலிம்பிக் விளையாட்டுக்கள்
- 2020 கோடைக்கால ஒலிம்பிக் விளையாட்டுப் போட்டிகள்